ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
---------------

 อาศัยอำนาจตามความในมาตรา
๓๐ (๑) และ (๒) แห่งพระราชบัญญัติการ
ประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ ธนาคารแห่ง
ประเทศไทยออกข้อกำหนดด้วยความเห็นชอบของรัฐมนตรีว่าการกระทรววงการคลัง
ดังต่อไปนี้
 ข้อ
๑
ให้ยกเลิกประกาศธนาคารแห่งประเทศไทย เรื่อง ดอกเบี้ยหรือส่วนลดที่
บริษัทเงินทุนอาจจ่ายหรืออาจเรียกได้ ลงวันที่ ๓๐ มิถุนายน
๒๕๔๐
 ข้อ
๒
ให้บริษัทเงินทุนถือปฏิบัติเกี่ยวกับการจ่ายดอกเบี้ยหรือส่วนลดดังต่อไปนี้
 (๑)
เงินกู้ยืมหรือได้รับหรือรับฝากจากประชาชนที่กำหนดเวลาชำระคืนจ่ายดอก
เบี้ยหรือส่วนลดแล้วแต่กรณีได้ไม่เกินร้อยละ ๑๗ ต่อปี
 ในกรณีที่บริษัทเงินทุนยินยอมให้ไถ่ถอนเงินก่อนครบกำหนดเวลาตามวรรคก่อน
ใหจ่ายดอกเบี้ยได้ไม่เกินร้อยละ ๗ ต่อปี
 (๒)
เงินกู้ยืมหรือได้รับจากประชาชนที่ต้องชำระคืนเมื่อทวงถามจ่ายดอกเบี้ยได้
ไม่เกินร้อยละ ๑๓ ต่อปี
 (๓)
ให้บริษัทเงินทุนประกาศกำหนดอัตราดอกเบี้ยสำหรับเงินกู้ยืมหรือรับจาก
ประชาชน และดอกเบี้ยหรือส่วนลดสำหรับบัตรเงินฝาก
ตามจำนวนเงินระยะเวลาการกู้ยืมหรือรับ
เงินหรือรับฝากเงิน และเงื่อนไข รวมทั้งประกาศสูตรหรือวิธีคำนวณราคาบัตรเงินฝากที่บริษัทเงิน
ทุนจะซื้อหรือขาย
 ข้อ
๓
ในกรณีที่วันครบกำหนดชำระเงินตามเอกสารการกู้ยืมเงินตั๋วสัญญาใช้เงิน
หรือบัตรฝากตรงกับวันหยุดทำการของบริษัทเงินทุน
ให้ถือเอาวันทำการวันแรกต่อจากวันหยุดทำ
การเป็นวันครบกำหนดชำระเงินตามเอกสารดังกล่าว ทั้งนี้
ให้บริษัทเงินทุนคิดดอกเบี้ยให้สำหรับ
วันหยุดทำการนั้นด้วยตามอัตราดอกเบี้ยที่ระบุไว้ในเอกสาร
กรณีเป็นบัตรเงินฝากที่ไม่กำหนด
อัตราดอกเบี้ยให้บริษัทเงินทุนคิดดอกเบี้ยสำหรับวันหยุดทำการนั้นไม่ต่ำว่าอัตราดอกเบี้ยเงินกู้ยืม
เมื่อทวงถามตามที่บริษัทเงินทุนนั้นประกาศกำหนด
 ข้อ
๔
ให้บริษัทเงินทุนถือปฏิบัติเกี่ยวกับการเรียกดอกเบี้ยเงินให้กู้ยืมและส่วน
ลดดังต่อไปนี้
 (๑)
ให้บริษัทเงินทุนประกาศกำหนดอัตราดอกเบี้ยและส่วนลดสูงสุดที่บริษัทเงิน
ทุนจะเรียกจากลูกค้าทั่วไป และอัตราดอกเบี้ยที่เรียกจากลูกค้าชั้นดีรวมทั้งประกาศอัตราดอกเบี้ย
สูงสุดที่บริษัทเงินทุนจะเรียกจากลูกค้าที่ปฏิบัติผิดเงื่อนไข
 (๒)
ให้บริษัทเงินทุนเรียกดอกเบี้ยเงินให้กู้ยืมและส่วนลดได้ไม่เกินอัตราที่บริษัท
เงินทุนประกาศกำหนด
 (๓)
การให้กู้ยืมเพื่อการจัดหาที่อยู่อาศัยแก่ผู้มีรายได้น้อยตามหลักเกณฑ์ที่
ธนาคารแห่งประเทศไทยกำหนดเฉพาะรายที่ได้ทำสัญญาผูกพันไว้ก่อนวันที่
๑ มิถุนายน ๒๕๓๕ 
ให้เรียกได้ไม่เกินอัตราดอกเบี้ยสูงสุดสำหรับลูกค้าทั่วไปที่บริษัทเงินทุนประกาศกำหนดในแต่ละ
คราวหักด้วยอัตราร้อยละ ๑.๕ ต่อปี
 ข้อ
๕ ให้บริษัทเงินทุนจัดส่งประกาศตามข้อ
๒ (๓) และ ข้อ ๔ (๑) ให้ธนาคาร
แห่งประเทศไทยภายใน ๗ วัน
นับแต่วันที่บริษัทเงินทุนออกประกาศและทุกคราวที่มีการเปลี่ยน
แปลงพร้อมทั้งให้ปิดประกาศดังกล่าวในที่เปิดเผย ณ
สำนักงานของบริษัทเงินทุนนั้นทุกแห่ง 
พร้อมทั้งแจ้งอัตราดอกเบี้ยหรือส่วนลดจำนวนเงินและระยะเวลาของตั๋วเงินที่บริษัทเงินทุนออกใน
แต่ละคราวให้ธนาคารแห่งประเทศไทยด้วย
 ข้อ
๖
ประกาศนี้ไม่ใช้บังคับแก่กรณีการกู้ยืมเงิน และการให้กู้ยืมเงินระหว่าง
บริษัทเงินทุนกับสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินหรือ
สถาบันการเงินต่างประเทศ ทั้งนี้
ในกรณีที่บริษัทเงินทุนรับฝากเงินด้วยการออกบัตรเงินฝาก หรือ
กู้ยืมด้วยการออกตั๋วแลกเงิน
อัตราดอกเบี้ยหรือส่วนลดที่คิดให้แก่กันจะต้องไม่เกินร้อยละ ๑๗ 
ต่อไป
 ข้อ
๗
ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

 ประกาศ
ณ วันที่ ๑๘ กรกฎาคม พ.ศ. ๒๕๔๐
 จรุง หนูขวัญ
 
รองผู้ว่าการ แทน
 ผู้ว่าการธนาคารแห่งประเทศไทย

[รก.๒๕๔๐/พ๖๒ง/๓๓/๑๘ กรกฎาคม ๒๕๔๐]